Diari Oficial de la Generalitat Valenciana


Sumari del DOGV 8830, del 09-06-2020 (2020/4129)

RESOLUCIÓ d'1 de juny de 2020, de la Presidència de la Generalitat, per la qual s'aprova la classificació, en classe segona, del lloc de Vicesecretaria de l'Ajuntament de Vila-real.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   8830

Data del DOGV
:   09-06-2020

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2020/4129


Data del document
:   01-06-2020

Organisme emissor
:   Presidència de la Generalitat

Tipus de document
:   Resolució

RESOLUCIÓ d'1 de juny de 2020, de la Presidència de la Generalitat, per la qual s'aprova la classificació, en classe segona, del lloc de Vicesecretaria de l'Ajuntament de Vila-real. [2020/4129]  
Segons la notificació de la secretaria de l'Ajuntament de Vila-real, de 21 de gener de 2020, el ple de la dita corporació, en sessió de 17 de gener de 2020, va acordar aprovar inicialment la plantilla pressupostària per a l'exercici 2020 i sol·licitar de la Generalitat la classificació del lloc de treball de nova creació per a la col·laboració immediata i l'auxili a les funcions de Secretaria, reservat a personal funcionari d'administració local amb habilitació de caràcter nacional, pertanyent a la subescala de secretària, classe segona, categoria d'entrada, amb la denominació de Vicesecretaria (lloc de col·laboració).  
Consta en l'expedient l'anunci de l'Ajuntament de Vila-real sobre aprovació definitiva del referit acord plenari en el Butlletí Oficial de la Província de Castelló número 21, de data 18 de febrer de 2020.  
  
El Reial decret 128/2018, de 17 de març, pel qual es regula el règim jurídic dels funcionaris d'administració local amb habilitació de caràcter nacional regula, en l'article 15, els llocs de col·laboració, indicant que les entitats locals podran crear altres llocs de treball que tinguen atribuïdes funcions de col·laboració immediata i auxili a les de Secretaria, Intervenció i Tresoreria. Aquests llocs de treball estaran reservats a funcionaris d'Administració Local amb habilitació de caràcter nacional i exerciran les seues funcions sota la dependència funcional i jeràrquica del titular de la Secretaria, Intervenció o Tresoreria, respectivament.  
  
Al personal funcionari amb habilitació de caràcter estatal que presta serveis en les entitats locals radicades en el territori de la Comunitat Valenciana és aplicable també el que es disposa en l'article 6 del Decret 32/2013, de 8 de febrer, del Consell, pel qual es regula el règim jurídic del personal funcionari amb habilitació de caràcter estatal en l'àmbit territorial de la Comunitat Valenciana.  
Vistos els antecedents indicats, i en virtut del que es disposa en els articles 164.1, 169 y 170.1 de la Llei 8/2010, de 23 de juny, de la Generalitat, de Règim Local de la Comunitat Valenciana, així com en l'article 6 del Decret 32/2013, de 8 de febrer, del Consell, pel qual es regula el règim jurídic del personal funcionari amb habilitació de caràcter estatal en l'àmbit territorial de la Comunitat Valenciana, i de conformitat amb la resolució de 19 de juliol de 2019, del president de la Generalitat, per la qual delega determinades atribucions en diferents òrgans de la Presidència (DOGV 8596, 22.07.2019), resolc:  
  
  
Classificar en classe segona el lloc de Vicesecretaria de l'Ajuntament de Vila-real, el qual queda reservat a personal funcionari d'Administració local amb habilitació de caràcter nacional, que pertany a la subescala de secretaria, categoria d'entrada.  
  
Contra aquesta resolució, que posa fi a la via administrativa, de conformitat amb el que s'estableix en l'article 114 de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar els següents recursos:  
a) Directament recurs contenciós administratiu davant els jutjats contenciosos administratius de València o davant els jutjats contenciosos administratius en la circumscripció dels quals tinga la persona demandant el seu domicili, en el termini de dos mesos comptats a partir de l'endemà de la publicació en el Diari Oficial de la Generalitat Valenciana, de conformitat amb el que es disposa en els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
b) Potestativament, recurs de reposició davant el mateix òrgan que ha dictat l'acte, en el termini d'un mes a comptar des de l'endemà de la seua publicació en el Diari Oficial de la Generalitat Valenciana, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
c) En el cas que la persona interessada siga una Administració Pública no cal interposar recurs en via administrativa, i això sense perjudici de la possibilitat d'efectuar el requeriment al qual es refereix l'article 44 de la Llei 29/1998, de 13 de juliol, en el termini de dos mesos comptats des de l'endemà de la publicació de la present resolució en el Diari Oficial de la Generalitat Valenciana.  
  
Tot això sense perjudici que les persones interessades puguen exercitar qualsevol altra via que estimen oportuna.  
  
València, 1 de juny de 2020.- El president de la Generalitat, p.d. Resolució 19.07.2019 (DOGV 22.07.2019), el secretari autonòmic de Promoció Institucional i Cohesió Territorial: Alfred Boix Pastor.